Ir-raba' u l-aħħar kompożitur li kien ġie mistieden jidderieġi l-Banda Ċittadina 'LA VALETTE' fiż-żmien li din kienet direttta minn Maestro Cardenio Botti, kien Mons. Licinio Refice. Twieled fit-12 ta' Frar 1885 fil-Comune ta' Patrica, provinċja ta' Frosinone, fir-reġjun tal-Lazjo, l-Italja. Studja t-Teoloġija fil-Pontificio Collegio Leoniano ta' Anagni, Comune ieħor ta' Frosinone. Wara li ġie ordnat saċerdot temm l-istudji tal- mużika taħt surmastrijiet magħrufa: E. Boezi, S. Falchi, u R. Renzi. Fl-1910 inħatar surmast fil-Pontificia Scuola di Musica f'Ruma, u sena wara laħaq direttur tal- Cappella Liberiana ta' Santa Maria Maggiore. Ikkompona l-iktar mużika sagra (quddies, mutetti, u oratorji). Imma kkompona wkoll l-opra lirika CECILIA li ġiet esegwita l-ewwel darba fit-Teatro dell' Opera ta' Ruma fl-istaġun teatrali 1933 - 34. Għas-suċċess li kisbet, id-Direttur Artistiku ta' l-Impresa Farrugia tat-Teatru Rjal ta' Malta, Mro. Cardenio Botti, ħa ħsieb li din l-opra tkun inkluża fir-repertorju ta' l-istaġun liriku 1934-35. Infatti ġiet esegwita hawn Malta għall-ewwel darba f'serata gala is-Sibt, 2 ta' Frar 1935. CECILIA hi rappreżentazzjoni sagra. Tittratta dwar it-taqbida bejn l-imħabba spiritwali ta' Cecilia u l-imħabba tad-dinja ta' Valeriano li kien xtaqha għalih. Il- għan ta' l-opra ta' Refice hu biex teduka l-folol fis-sentimenti nobbli ta' kristjanità permezz ta' dak il-mezz straordinarju li hu t-teatru mużikali. Ma setax jonqos li kien hemm full house għal din l-ewwel serata, kif anki għall-ewwel matinċe tal-5 ta' Frar. Anzi minħabba s-suġġett purament sagru ta' l- opra CECILIA, il-kleru (qassisin u patrijiet) kellu l-permess li jista' jattendi għall- matinċe. Hawn nagħmlu daqsxejn ta' parentesi. Peress li fl-10 ta' Frar taħbat il-festa ta' San Pawl Nawfragu, Patrun ta' Malta, il-Kapitlu tal-Kolleġġjata kien stieden lil Mons. Refice biex jiddirieġi hu stess il-mużika tiegħu wkoll għall-quddiesa pontifikali. Intagħżlet il-Missa Sancti Eduardi Regis. Gara iżda li proprju f'lejliet il-festa, Mons. Refice bagħat dan it-telegramm lill-Kapitolu Maestro Nani ma ddiżapuntax. Il-mużika ta' Mons. Refice kienet tikkonsisti fil-partijiet komuni tal-quddiesa: Kvrie, Gloria, Credo, Sanctus, u Agnus Dei, L- introjtu, Gradwal, u Offertorju, li huma proprju tal-quddiesa tal-jum, kienu ta' Nani, li għal din l-okkażjoni esegwixxa Gradwal u Offertorju fuq stil ta' Palestrina. Dakinhar stess il-Kapitolu, permezz ta' l-Arċipriet Mons. Manduca, wieġeb lil Mons. Refice b'telegramm: 10.2.1935 Nazzarda ngħid li kieku Mons. Refice kien hawn għall-festa ta' San Pawl, kien jitgħaxxaq jisma 'l-Antifona ''Sancte Paule' ta' Mro. U li kieku, bħala saċerdot, kien ikun mistieden biex dakinhar iqaddes ukoll fil-knisja kolleġġjata, kien ikun jista' jara b' għajnejh b'liema entużjażmu u ħeġġa l-Pawlini, u xejn inqas il-Filarmonika La Valette, jiċċelebraw il-ġurnata ta' l-10 ta' Frar. Imma Mons. Refice wasal Malta ġimgħa wara, il-Hadd filgħodu 17 ta' Frar biex jidderieġi żewġ kunċerti mużikali: wieħed l-għada it-Tnejn fis-6.00 p.m.u ieħor il-ġimgħa 22 tax-xahar fil-5.00 p.m. Il-prezz tal-platea fit-Teatru kien ta' żewġ xelini u sitt soldi (2s. 6d., munita li konna ngħidulha ''tmintax irbigħi', illum 12ċ. Il-programmi kienu jikkonsistu f'dawn il-kompożizzjonijiet: Din l-aħħar kompożizzjoni kienet għadha kemm ġiet esegwita fit-Teatru Augusteo ta' Ruma, diretta minn Mro. Dak inhar (18 ta' Frar) kien tħabbar li l-Ħadd, 24 ta' Frar, fit-8.30 p.m. il- Filarmonika 'La Valette' kellha tesegwixxi kunċert fit-Teatru Rjal ad unur ta' Mons. Refice, meta hu stess kellu jidderieġi kompożizzjoni ġdida tiegħu stess. Il-pjanta tat- teatru kienet tinsab iċ-Ċirkolu. Imma inqala' intopp. Minħabba xi ċirkostanzi tal-mument, dan il-kunċert kellu jitħassar; iżda biex il-pubbliku ma jiġix diżappuntat ġie rranġat matinċe speċjali għal nhar l-Erbgħa fis-6.00 p.m. li għalih l-istess Mons. Refice kien il-mistieden ewlieni. Il-Ġimgħa 22 tax-xahar fis-sede taċ-Ċirkolo sar riċeviment kbir ad unur ta' dan il-kompożitur illustri. Minbarra s-Soċi, kienu mistednin ukoll dawk il-ħbieb li kienu diġà ħallsu għall-Kunċert tal-Ħadd li, kif għidna, kellu jitħassar. Għal din l-okkażjoni il-Filarmonika 'La Valette', diretta minn Mons. Refice esegwiet programm qasir: il-Prologo ta' l-Oratorju 'Tl Martirio di Sant' Agnese'. Ħadu sehem ukoll il-Baritonu Malti Giuseppe Satariano u l-Kor tat-Teatru Rjal dirett minn Mro. Mons. Refice dak inhar stess filgħaxija telaq fuq il-vapur Garibaldi lejn Ruma fejn kien mistenni biex nhar it-Tnejn 25 ta' Frar jidderieġi kunċert tax-xogħlijiet tiegħu. Iżda il-Ħadd, 24 ta' Frar, meta kellu jagħlaq l-istaġun ta' l-opri reġgħet ġiet esegwita f'matinċe iċ-CECILIA. U fi tmiemha, kif kienet id-drawwa, il-Kumpanija tat-Teatru inġabret fuq il-palk u kantat l-Innu Nazzjonali Ingliż ''God Save the King'. Matul iż-żjara tiegħu Mons. Refice kien mistieden ukoll għall-pranzu mill-Konslu Ġenerali Taljan, Comm. Guglielmo Silenzi u s-Sinjura Silenzi u diversi rappreżentanti tal-kolonja Taljana, fosthom Prof. Rodolfo Rogoru, Segretarju tal-Casa del Fascio. L.Refice waqt ir-riċeviment li sar fil-Każin ad unur tiegħu. Bi tweġiba għad-diskors ta' ferħ li kien intqal, Mons. Refice fisser is-siwi morali u l-missjoni fost il-ġnus ta' l-arti mużikali. Saru f'ġieħu anke stediniet privati, fosthom waħda mill-Mro. Josie Mallia Pulvirenti fil-villa tiegħu fir-Rabat. Mons. Refice miet Rio de Janeiro, il-Brażil, fil-11 ta' Settembru 1954, fil- għomor ta' 69 sena u 7 xhur. R. Mifsud Bonnici, Soċjetà Filarmonika Nazzjonali La Valette, 1959. Fil-bidu tas-sena, it-teatru taċ-ċentru tal-kreattività ta' San Ġakbu ra opra sħiħa mtellgħa minn għaqda ġdida ta' l-opri imsejħa 'The Malta Opera Companv'. Responsabbli tagħha kienet Alice Horne. Tajjeb li l-qarrejja ta' din ir-rivista jkunu jafu x'ġara hemmhekk. Għax il-post kien ġdid, il-kumpanija ġdida, l-artisti kollha Maltin (neħħi fejn ma setgħux jinstabu, imma l-protagonisti l-kbar kienu kollha Maltin). It-teatru ta' San Gakbu huwa żgħir, tond (in the round) u l-ewwel darba li kien qed jintuża għall-opra. L-idċa kienet ta' waħda li ilha żmien tgħix Malta, tkanta u tgħallem il- kant, Alice Horne. Fejn issoltu, il-partijiet iż-żgħar biss jagħmluhom il-Maltin, f'din l-opra, il-Maltin kellhom jagħmlu l-kbar ukoll. Kellhom ftit għajnuna speċjalment minn ħabiba ta' Alice Horne, il- 'Producer', li ġiet mill-Ingilterra biex tgħin lil Horne. L-opra kienet waħda żgħira iżda taf tkun grandjuża wkoll: Tales of Hoffman ta' Offenbach, bl-Ingliż. Nistqarr li ma tantx stennejt ħwejjeġ kbar, iżda kont sorpriż u ma ddejjaqt xejn. L-opra kienet suċċess. Kollox fiċ-ċokon, u limitat, iżda suċċess. Il- vuċijiet kienu żgħar, forsi, għal teatru kbir, iżda għal hawn kienu eċċellenti, l-